Številka: 3521-0006/2022-5

Datum: 17. 6. 2024

Mestna občina Nova Gorica, Trg Edvarda Kardelja 1, 5000 Nova Gorica, na podlagi 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/2018) objavlja

# Namero o sklenitvi neposredne pogodbe za oddajo nepremičnega premoženja v najem

Mestna občina Nova Gorica, Trg Edvarda Kardelja 1, Nova Gorica, matična št. 5881773, ID za DDV SI 53055730, objavlja namero o sklenitvi neposredne pogodbe za oddajo nepremičnega premoženja v najem. Predmet oddaje v najem je **poslovni prostor** **v objektu ID znak 2304-346-1**, **na naslovu Kidričeva 9, 5000 Nova Gorica** in sicer **pisarna št. 12 v 1. nadstropju stavbe, v izmeri 28 m2**, skupaj s souporabo skupnih prostorov v stavbi in sicer vhodna avla, hodniki, stopnišča, podesti in sanitarije.

**Rok za prejem ponudbe** **ali izjave o interesu** je **20 dni od dneva objave te** **namere** na spletni strani Mestne občine Nova Gorica. Ponudba oziroma izjava o interesu mora biti **predložena v pisni obliki** na naslov Mestna občina Nova Gorica, Trg Edvarda Kardelja 1, 5000 Nova Gorica, osebno na mestni občini, ali na elektronski naslov **mestna.obcina@nova-gorica.si**.

Po prejemu ponudb, **če bo zainteresiranih oseb več**, se bodo z njimi opravila **pogajanja o višini najemnine in drugih pogojih pravnega posla**. Nepremičnina bo oddana v najem po izvedenih pogajanjih interesentu, ki bo ponudil najvišjo najemnino. Najnižja ponudbena izhodiščna cena najemnine znaša **250,00 EUR/mesec**. V najemnino **niso vključeni obratovalni in vzdrževalni stroški prostora.**

Zavezujoča pisna ponudba ali izjava o interesu mora vsebovati **osnovne podatke o najemniku, sedež/naslov, davčno številko, ID znak nepremičnine in ponujeno najemnino brez davka, ki ne sme biti nižja od objavljene izhodiščne višine najemnine.**

Za navedeni poslovni prostor bo sklenjena neposredna **pogodba o najemu za določen čas za obdobje 5 let**.

**Vsa pojasnila v zvezi z oddajo v najem lahko interesenti dobijo v Službi za premoženjske zadeve**, po e-pošti tajda.pregelj@nova-gorica.si, ali na telefon 05 3350 309 v času uradnih ur.

Mestna občina Nova Gorica lahko brez kakršnekoli odškodninske odgovornosti kadarkoli prekine ali ustavi postopek najema, ne da bi za to navedla razloge.

Pripravila:

Tajda Pregelj **Župan**

Svetovalka za premoženjske zadeve **Samo Turel**